JCh–2018 saralash bosqichi 6-turidan o‘rin olgan Suriya – O‘zbekiston uchrashuvi oldidan O‘zbekiston terma jamoa bosh yarimhimoyachisi Server Jyeparov o‘z fikrlari bilan o‘rtoqlashdi. «Terma jamoa uchun ertaga muhim o‘yilardan biri. Suriyaga qarshi eng yaxshi o‘yinimizni ko‘rsatamiz. Bu yerga bejizga kelganimiz yo‘q, uchrashuv natijasi bizning foydamizga hal bo‘lishiga umid qilaman. 3 ochkoni qo‘lga kiritgan holda yaxshi kayfiyat bilan ortga qaytamiz, deb o‘ylayman», – dedi Server Jyeparov. Eslatib o‘tamiz, Suriya va O‘zbekiston uchrashuvi 23 mart kuni Malayziyaning Malakka shahridagi Hang Jebat Stadium stadionida bo‘lib o‘tadi. O‘yin Toshkent vaqti bilan 17:00 da start olishi rejalashtirilgan.